ลือ THRE แอบขายหุ้น THREL งานนี้คาดโกยกำไรพันลบ.
ลือ THRE ได้ทำการขายหุ้น THREL ออกทั้งสิ้นจำนวน 100 ล้านหุ้น โดยคาดว่าจะได้รับกำไรประมาณ 1,100 ล้านบาท
8 พ.ค. 2558

แหล่งข่าวรายหนึ่งเปิดเผยกับข่าวหุ้นออนไลน์ว่า มีกระแสข่าวลือว่า บริษัท ไทยรับประกันภัยต่อ จำกัด (มหาชน) หรือ THRE บริษัทซึ่งดำเนินธุรกิจประกันภัยและประกันชีวิต กลุ่มอุตสาหกรรมธุรกิจการเงิน ได้ทำการขายหุ้นบริษัท ไทยรีประกันชีวิต จำกัด (มหาชน) หรือ THREL ออกทั้งสิ้นจำนวน 100 ล้านหุ้น
โดยคาดว่าจะได้รับกำไรประมาณ 1 พันล้านบาท คาดว่าจะรับรู้เข้ามาในผลการดำเนินงานไตรมาส 1/58 นี้ ทั้งนี้จากรายได้ดังกล่าวจะส่งผลให้ฐานทุนสำรองสูงกว่าทางการกำหนดเท่าตัว รวมถึงอาจส่งผลให้ปีนี้บริษัทพลิกมีกำไร นอกจากนี้บริษัทยังได้รับผลดีจากกระแสกนง.ลดดอกเบี้ยนโยบาย
อนึ่ง ราคาหุ้น THRE ปิดตลาดรอบเช้าอยู่ที่ 3.28 บาท ปรับตัวขึ้น 0.14 บาทหรือ 4.46% มูลค่าซื้อขายที่ 77.99 ล้านบาท